লজিক গেট
লজিক গেট (ইংরেজি:logic gate) হলো এক ধরনের ডিজিটাল ইলেক্ট্রনিক বর্তনী যা বুলিয়ান বীজগণিত ব্যবহার করে বিভিন্ন ধরনের যৌক্তিক অপারেশন করে থাকে। লজিক গেট বলতে সাধারণত লজিক সার্কিটকে বুঝায় যাতে এক বা একাধিক বাইনারি ইনপুট এবং কেবল একটি আউটপুট থাকে। মৌলিক লজিক গেট ৩ প্রকার যথা:১.অ্যান্ড গেট(AND) ২.অর গেট(OR) এবং ৩.নট গেট(NOT)। ইউনিভার্সাল লজিক গেট বা সার্বজনীন লজিক গেট হলো সেইসমস্ত গেট,যেগুলো ব্যবহার করে সবকটি বেসিক গেট বা প্রাথমিক গেট (অর,অ্যান্ড ও নট) তৈরি করা যায়। দুটি ইউনিভার্সাল গেট রয়েছে। সেগুলি হল - ১.নর গেট(NOR) এবং ২.ন্যান্ড(NAND) গেট।